Rīgā

26.07.2018. Nr.2.6-3/1484

**Valsts kancelejai**

*Par Ministru kabineta rīkojuma projektu „Par publiskā nodibinājuma „Valsts kultūrkapitāla fonds” padomi”*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta rīkojuma projektu „Par publiskā nodibinājuma „Valsts kultūrkapitāla fonds” padomi” (turpmāk – Projekts).

|  |  |
| --- | --- |
| Iesniegšanas pamatojums | Projekts sagatavots, pamatojoties uz Valsts kultūrkapitāla fonda likuma 9.panta trešo daļu, kas nosaka, ka Valsts kultūrkapitāla fonda (turpmāk – Fonds) padomes (turpmāk – Padome) sastāvu apstiprina Ministru kabinets.Saskaņā ar Valsts kultūrkapitāla fonda likuma 9.panta pirmo daļu Padomes sastāvā ir kultūras ministrs, Finanšu ministrijas pārstāvis, Nacionālās kultūras padomes pārstāvis, Radošo savienību padomes pārstāvis, Latvijas Pašvaldību savienības pārstāvis un katras Fonda nozares ekspertu komisijas priekšsēdētājs. Ņemot vērā, ka lielākajai daļai Padomes locekļu no līdzšinējā Padomes sastāva ir beidzies Valsts kultūrkapitāla fonda likuma 9.panta ceturtajā daļā noteiktais pilnvaru termiņš, Projekts paredz apstiprināt jaunu Padomes sastāvu.Projekts paredz Padomes sastāvā iekļaut saskaņā ar Valsts kultūrkapitāla fonda likuma 12.panta sesto daļu ievēlētos nozaru ekspertu komisiju priekšsēdētājus – Vizuālās mākslas nozares ekspertu komisijas priekšsēdētāju, Literatūras nozares ekspertu komisijas priekšsēdētāju, Dizaina un arhitektūras nozares ekspertu komisijas priekšsēdētāju, Kultūras mantojuma nozares ekspertu komisijas priekšsēdētāju, Teātra mākslas nozares ekspertu komisijas priekšsēdētāju, Tradicionālās kultūras nozares ekspertu komisijas priekšsēdētāju, Filmu mākslas nozares ekspertu komisijas priekšsēdētāju, Latvijas Pašvaldību savienības un Nacionālās kultūras padomes deleģētos pārstāvjus, kā arī atkārtoti Padomes sastāvā iekļaut locekļus, kuru pilnvaras turpinās – kultūras ministri, Finanšu ministrijas pārstāvi, Latvijas Radošo savienību padomes pārstāvi un Mūzikas un dejas mākslas nozares ekspertu komisijas priekšsēdētāju. |
| Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.6.apakšpunktu Projektu izsludināt Valsts sekretāru sanāksmē nav nepieciešams. |
| Informācija par saskaņojumiem | Projekts bez iebildumiem saskaņots ar Finanšu ministriju, Latvijas Radošo savienību padomi un Latvijas Pašvaldību savienību. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Valsts kultūrkapitāla fonda direktors Edgars Vērpe. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Projekts  sagatavots, ņemot vērā, ka Valsts kultūrkapitāla fonda likuma 12.panta sestajā daļā noteiktajā kārtībā ievēlēti nozaru ekspertu komisiju priekšsēdētāji, kā arī Fondā saņemtos Latvijas Pašvaldību savienības un Nacionālās kultūras padomes deleģējumus jaunu pārstāvju dalībai Padomē. |

Pielikumā:

1. Ministru kabineta rīkojuma projekts „Par publiskā nodibinājuma „Valsts kultūrkapitāla fonds” padomi” (KMRik\_240718\_VKKF\_ padome) uz 1 lp.;
2. Finanšu ministrijas 2018.gada 18.jūlija atzinums Nr.12/A-7/3403 (FMAtz\_180718\_VKKF\_padome) uz 1 lp.;
3. Latvijas Pašvaldību savienības 2018.gada 19.jūlija atzinums Nr.0720181937/A1061 (LPSAtz\_190718\_VKKF\_padome) uz 1 lp.;
4. Latvijas Radošo savienību padomes 2018.gada 23.jūlija atzinums Nr.23.07.2018.-1 (LRSPAtz\_230718\_VKKF\_padome) uz 1 lp.

Kultūras ministre D.Melbārde

Karlina 67503177

linda@kkf.lv